
1.  ÚVOD
Nezisková organizácia Tanius n. o., so sídlom Obchodná ul. 2047/3, 930 41 Hviezdoslavov, IČO: 45 745 714, DIČ: 2120044091, vznikla dňa 26. 02. 2015 na základe rozhodnutia Okresného úradu Prešov podľa ustanovenia § 9 ods. 1 zákona č. 213/1997 Z. z. o neziskových organizáciách poskytujúcich všeobecne prospešné služby v platnom znení (ďalej len „Zákon“).
Zakladateľom organizácie je MUDr. Vlastimil Horný.
Tanius n. o. poskytuje nasledovné všeobecne prospešné služby:
1. poskytovanie sociálnych služieb v zmysle zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov;
1. poskytovanie ďalších služieb pre seniorov a sociálne odkázaných klientov – starostlivosť v oblasti bývania, stravovania, zaopatrenia, vzdelávania, poradenstva, záujmovej, kultúrnej, duchovnej a športovej činnosti.
Hlavným cieľom Tanius n. o. je najmä poskytovanie sociálnych služieb, sociálnej pomoci a humanitárnej starostlivosti, podpora sociálnej inklúzie a predchádzanie sociálnemu vylúčeniu, poskytovanie zdravotnej prevencie a propagovanie zdravého životného štýlu, ako aj budovanie služieb na podporu regionálneho rozvoja a zamestnanosti.
Organizácia v roku 2025 podporovala najmä fyzické osoby v dôchodkovom veku a fyzické osoby s ťažkým zdravotným postihnutím.
Orgánmi neziskovej organizácie sú:
1. správna rada,
1. riaditeľ,
1. revízor.
2.  PREHĽAD ČINNOSTÍ USKUTOČNENÝCH ORGANIZÁCIOU ZA ROK 2025
Počas roka 2025 Tanius n. o. vykonával činnosti napĺňajúce účel, na ktorý bola organizácia zriadená, a to najmä:
1. zabezpečoval terénnu opatrovateľskú službu pre občanov s ťažkým zdravotným postihnutím, s nepriaznivým zdravotným stavom a pre seniorov v domácnosti klienta, vrátane komplexných opatrovateľských úkonov, v rámci národného projektu Podpora opatrovateľskej služby; k 31. 12. 2025 bola služba poskytovaná 3 klientom – 2 klientkam v Prešovskom kraji a 1 klientovi v Trenčianskom kraji;
1. v druhom polroku 2025 organizácia rozšírila svoju činnosť o podporu samostatného bývania (PSB) ako sociálnu službu podľa zákona č. 448/2008 Z. z.; k 31. 12. 2025 bola služba poskytovaná 8 klientom v Hviezdoslavove;
1. v rámci svojej činnosti zabezpečovala poradenstvo, zaopatrenie a podporu klientov v oblasti bývania a stravovania;
1. spolu s ďalšími organizáciami sa organizácia podieľala na riešení spoločenského problému starnutia populácie a jeho negatívnych dopadov na jednotlivca i spoločnosť.
Priemerný prepočítaný počet zamestnancov organizácie v roku 2025 predstavoval 4,50 zamestnanca.
3.  ROČNÁ ÚČTOVNÁ ZÁVIERKA A ZHODNOTENIE ZÁKLADNÝCH ÚDAJOV V NEJ OBSIAHNUTÝCH
Nezisková organizácia v roku 2025 zmenila spôsob vedenia účtovníctva – z dôvodu rozšírenia činnosti a v súlade s § 9 zákona č. 431/2002 Z. z. o účtovníctve v platnom znení prešla zo sústavy jednoduchého účtovníctva na sústavu podvojného účtovníctva, a to s účinnosťou od 1. 1. 2025.
Účtovná závierka bola zostavená podľa opatrenia MF SR pre účtovné jednotky, ktoré nie sú založené alebo zriadené na účel podnikania a účtujú v sústave podvojného účtovníctva. Účtovná závierka neziskovej účtovnej jednotky (Úč NUJ) za rok 2025 pozostáva z týchto súčastí:
1. Súvaha (Úč NUJ 1 – 01),
1. Výkaz ziskov a strát (Úč NUJ 2 – 01),
1. Poznámky (Úč NUJ 3 – 01).
Účtovná jednotka za rok 2025 vykázala výsledok hospodárenia vo výške – 1 553,34 EUR (záporný výsledok hospodárenia – strata). Strata bola ovplyvnená najmä nábehom novej služby podpory samostatného bývania a súvisiacimi osobnými nákladmi v druhom polroku 2025. O spôsobe vysporiadania výsledku hospodárenia rozhodne správna rada; navrhuje sa jeho prevod do nevysporiadaného výsledku hospodárenia minulých rokov.
Účtovná závierka a Poznámky k účtovnej závierke za rok 2025 tvoria prílohu tejto výročnej správy.
4.  PREHĽAD O PRÍJMOCH (VÝNOSOCH) A VÝDAVKOCH (NÁKLADOCH)
Vzhľadom na vedenie podvojného účtovníctva sa prehľad uvádza v štruktúre výnosov a nákladov podľa Výkazu ziskov a strát (Úč NUJ 2 – 01):
	Ukazovateľ
	Suma za rok 2025 (v EUR)

	Výnosy spolu
	57 417,70

	Náklady spolu
	58 971,04

	Výsledok hospodárenia za účtovné obdobie
	– 1 553,34


Štruktúra nákladov podľa druhu:
	Druh nákladu
	Suma (v EUR)

	Spotreba materiálu
	88,83

	Cestovné náhrady
	940,77

	Ostatné služby
	2 256,52

	Mzdové náklady
	39 191,67

	Zákonné sociálne a zdravotné poistenie
	13 732,62

	Zákonné sociálne náklady (vrátane stravného)
	2 698,09

	Ostatné dane a poplatky
	36,90

	Iné ostatné náklady
	25,64

	Náklady spolu
	58 971,04


5.  PREHĽAD ROZSAHU PRÍJMOV (VÝNOSOV) V ČLENENÍ PODĽA ZDROJOV
Nezisková organizácia v roku 2025 dosiahla výnosy v celkovej výške 57 417,70 EUR, v členení podľa zdrojov:
	Zdroj príjmov (výnosov)
	Suma (v EUR)

	Dotácia – národný projekt Podpora opatrovateľskej služby (ÚPSVaR)
	44 852,08

	Tržby z opatrovateľskej činnosti (úhrady klientov)
	4 787,20

	Tržby z predaja služieb – podpora samostatného bývania (PSB)
	7 778,40

	Iné ostatné výnosy
	0,02

	Výnosy spolu
	57 417,70


Organizácia v roku 2025 neprijala žiadny podiel zaplatenej dane (2 %) podľa § 50 zákona o dani z príjmov ani finančné dary.
6.  STAV A POHYB MAJETKU A ZÁVÄZKOV ORGANIZÁCIE
Stav majetku a záväzkov organizácie k 31. 12. 2025 podľa Súvahy (Úč NUJ 1 – 01):
Majetok (aktíva):
	Položka majetku
	Stav k 31. 12. 2025 (v EUR)

	Pokladnica
	82,60

	Bankové účty
	6 955,53

	Finančný majetok spolu
	7 038,13

	Pohľadávky z obchodného styku
	1,60

	Časové rozlíšenie (príjmy budúcich období)
	416,00

	MAJETOK SPOLU
	7 455,73


Organizácia k 31. 12. 2025 neevidovala dlhodobý nehmotný ani dlhodobý hmotný majetok.
Vlastné imanie a záväzky (pasíva):
	Položka vlastného imania / záväzkov
	Stav k 31. 12. 2025 (v EUR)

	Nevysporiadaný výsledok hospodárenia minulých rokov
	1 034,16

	Výsledok hospodárenia za rok 2025
	– 1 553,34

	Vlastné imanie spolu
	– 519,18

	Rezervy (ostatné krátkodobé rezervy)
	100,00

	Záväzky zo sociálneho fondu
	203,71

	Nevyfakturované dodávky
	800,00

	Záväzky voči zamestnancom
	4 100,49

	Zúčtovanie so Sociálnou poisťovňou a zdravotnými poisťovňami
	2 426,21

	Daňové záväzky
	344,50

	Záväzky spolu
	7 974,91

	PASÍVA SPOLU
	7 455,73


Organizácia k 31. 12. 2025 neevidovala bankové úvery ani návratné finančné výpomoci.
Ekonomicky oprávnené náklady na jedného prijímateľa sociálnej služby
V súlade s § 67a ods. 3 písm. g) zákona č. 448/2008 Z. z. o sociálnych službách organizácia uvádza ekonomicky oprávnené náklady na jedného prijímateľa sociálnej služby podľa druhu poskytovanej sociálnej služby za kalendárny rok 2025:
	Druh sociálnej služby
	Počet prijímateľov
	EON spolu (v EUR)
	EON na 1 prijímateľa (v EUR)

	Opatrovateľská služba (terénna)
	3
	50 457,35
	16 819,12

	Podpora samostatného bývania (PSB)*
	8
	8 513,69
	1 064,21

	Spolu
	11
	58 971,04
	—


* Sociálna služba podpora samostatného bývania bola poskytovaná od augusta 2025. Náklady PSB zahŕňajú priame osobné náklady strediska PSB (mzdové náklady a zákonné sociálne a zdravotné poistenie); spoločné prevádzkové náklady organizácie (réžia) sú zahrnuté v nákladoch opatrovateľskej služby.
7.  ZMENY A NOVÉ ZLOŽENIE ORGÁNOV ORGANIZÁCIE
Na zasadnutí správnej rady dňa 6. 10. 2025 došlo v neziskovej organizácii k nasledujúcim zmenám:
1. Zmena v osobe riaditeľa – uznesením správnej rady č. 1/10/2025 bola na vlastnú žiadosť uvoľnená z funkcie riaditeľky PhDr. Petra Ovádová a do funkcie riaditeľky Tanius n. o. bola zvolená a vymenovaná PhDr. Monika Katunská, ktorá túto funkciu prijala.
1. Zmena sídla organizácie – uznesením správnej rady č. 2/10/2025 bolo schválené nové sídlo organizácie Obchodná ul. 2047/3, 930 41 Hviezdoslavov. Zmena bola premietnutá do Dodatku č. 3 k Štatútu a vzatá na vedomie Okresným úradom Trnava dňa 11. 11. 2025.
1. Zmena spôsobu vedenia účtovníctva – organizácia prešla zo sústavy jednoduchého účtovníctva na sústavu podvojného účtovníctva s účinnosťou od 1. 1. 2025.
K 31. 12. 2025 mali orgány neziskovej organizácie nasledovné zloženie:
1. Riaditeľka: PhDr. Monika Katunská,
1. Správna rada: Mgr. Alexander Mušinka, PhD. (predseda), Mgr. Katarína Bačová, PhD. a PaedDr. Michal Smetanka.
Následné udalosti (po 31. 12. 2025)
Po dni, ku ktorému bola zostavená účtovná závierka, došlo na zasadnutí správnej rady dňa 10. 2. 2026 k týmto skutočnostiam:
1. uznesením č. 1/2026 boli po uplynutí 5-ročného funkčného obdobia opätovne zvolení členovia správnej rady – Mgr. Alexander Mušinka, PhD., PaedDr. Michal Smetanka a Mgr. Katarína Bačová, PhD. – na ďalšie 5-ročné funkčné obdobie s účinnosťou od 11. 2. 2026;
1. uznesením č. 2/2026 bola do funkcie revízorky neziskovej organizácie zvolená PhDr. Jana Pitková na 6-ročné funkčné obdobie s účinnosťou od 11. 2. 2026;
1. uznesením č. 3/2026 bol aktualizovaný zápis konečných užívateľov výhod neziskovej organizácie v registri mimovládnych neziskových organizácií.
V Hviezdoslavove, dňa 30.6.2026
______________________________
PhDr. Monika Katunská
riaditeľka Tanius n. o.
Prílohy:
1. Účtovná závierka za rok 2025 – Súvaha (Úč NUJ 1 – 01), Výkaz ziskov a strát (Úč NUJ 2 – 01),
1. Poznámky k účtovnej závierke za rok 2025 (Úč NUJ 3 – 01).

